|  |  |
| --- | --- |
| Numri i lëndës: | 2019:160598 |
| Datë: | 30.01.2020 |
| Numri i dokumentit: | 00796538 |

**P.nr.1051/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin Ahmet Rexhaj, me pjesëmarrjen e bashkëpunëtores profesionale Besa Dervishaj, në çështjen penale ndaj të akuzuarve: H H dhe A G që të dy nga P për shkak te veprës penale “Organizimi i skemave piramidale dhe bixhozit të paligjshëm” nga neni 294 par.2 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II Nr.1334/19 të datës 18.11.2019, pas mbajtjes së shqyrtimit fillestar në prezencë të prokurores së shtetit Ardiana Veseli, të akuzuarve H H dhe mbrojtësi i tij, av.Muharrem Hoti nga Peja si dhe i akuzuari A G, me datë 20.01.2020, mori dhe shpalli si dhe me datë 30.01.2020 përpiloi këtë:

**A K T GJ Y K I M**

1. I akuzuari H H, i lindur me datë ... në P, ku edhe jeton, rruga “...”, nr..., i biri i GJ dhe i nënës N e gjinisë G, ka të kryer shkollën e mesme, i pa punë, i martuar, baba i dy fëmijëve, i gjendjes së dobët ekonomike, i identifikuar në bazë të letërnjoftimit me nr...., shqiptar, shtetas i Republikës së Kosovës, mbrohet në liri.

2. I akuzuari A G, i lindur me datë ... në Pejë, ku edhe jeton, rruga “.. ..”, kulla ..., i biri i RR dhe i nënës S e gjinisë K, i pa punë, i gjendjes së dobët ekonomike, i identifikuar në bazë të letërnjoftimit me numër ..., i martuar, baba i një fëmije, shqiptar, shtetas i Republikës së Kosovës, mbrohet në liri.

**JANË FAJTOR**

Për shkak se:

I akuzuari H H

I.Me datë 09.06.2019, rreth orës .. në P, rruga “...”, me qëllim të përfitimit të kundërligjshëm të dobisë pasurore për vete organizon lojëra të fatit për të cilën nuk është dhënë licenca nga organi kompetent, në atë mënyrë që, edhe pse lojërat e fatit janë ndaluar me ligj i pandehuri në një lokal në Qendrën Zejtare në rrugën e lartcekur, përmes kompjuterit me nr.serik ... organizon lojërat e fatit ku punëtori i tij A G shtyp baste të ndryshme live për tiketat si në vijim nr.328749.0601627.8033 me pagesë 5€; nr.3287490601609.9087 me pagesë 2€; nr.328749.0601598.4122 me pagesë 2€; nr. 328749.0601620.4657 me pagesë 2€; nr.3287490601613.3442 me pagesë 1€; nr.3287490601614.6681 me pagesë 10€ dhe nr.328749.0601617.2358 me pagesë 2€ dhe më pas hetohet nga Inspektorati i Tregut pranë KK Pejë dhe Policia e Kosovës,

-Me çka ka kryer vepër penale “Organizimi i skemave piramidale dhe bixhozit të paligjshëm” nga neni 294 par.2 të KPRK-së.

I akuzuari A G

II.Me datë 09.06.2019, rreth orës 19:45 në Pejë, rruga “..”, me qëllim të përfitimit të kundërligjshëm të dobisë pasurore për vete dhe personin tjetër, ndihmon në organizimin e lojërave të fatit për të cilën nuk është dhënë licencë nga organi kompetent, në atë mënyrë që, edhe pse lojërat e fatit janë ndaluar me ligj i pandehuri në një lokal në Qendrën Zejtare në rrugën e lartcekur, përmes kompjuterit me nr.serik .. ndihmon të pandehurin H H në organizimin e lojërave të fatit duke shtypur baste të ndryshme live për tiketat si në vijim nr.328749.0601627.8033 me pagesë 5€; nr.3287490601609.9087 me pagesë 2€; nr.328749.0601598.4122 me pagesë 2€; nr. 328749.0601620.4657 me pagesë 2€; nr.3287490601613.3442 me pagesë 1€; nr.32874906014.6681 me pagesë 10€ dhe nr.328749.0601617.2358 me pagesë 2€ dhe më pas hetohet nga Inspektorati i Tregut pranë KK Pejë dhe Policia e Kosovës,

-Me çka ka kryer vepër penale “Organizimi i skemave piramidale dhe bixhozit të paligjshëm” nga neni 294 par.2 të KPRK-së.

Andaj, gjykata duke u bazuar në nenin Andaj gjykata duke u bazuar në nenin 7, 41, 43, 45 par.1 dhe 2, neni 46,47,73 të KPRK-së, nenit 294 par.2 të KPRK-së, si dhe nenit 365 të KPPK-së, të akuzuarit: H H dhe A G i:

**GJ Y K O N**

Ashtu që të akuzuarin H H i shqipton dënim me burgim në kohëzgjatje prej gjashtë (6) muajve.

I njëjti dënim me pëlqimin e të akuzuarit i zëvendësohet me dënim me gjobë në shumë prej 1500€ ( njëmijë e pesëqind euro), të cilin dënim është i obliguar që ta paguaj në afat prej 3 (tre) muaj, pas plotfuqishmërisë së këtij aktgjykimi.

Nëse i akuzuari i lartcekur dënimin nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

Obligohet i akuzuari që në emër të paushallit gjyqësor t’ia paguaj Gjykatës shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Të akuzuarit A G i shqipton dënim me burgim në kohëzgjatje prej dy (2) muajve.

I njëjti dënim me pëlqimin e të akuzuarit i zëvendësohet me dënim me gjobë në shumë prej 400€ ( katërqind euro), të cilin dënim është i obliguar që ta paguaj në afat prej 3 (tre) muaj, pas plotfuqishmërisë së këtij aktgjykimi.

Nëse i akuzuari i lartcekur dënimin nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

Obligohet i akuzuari që në emër të paushallit gjyqësor t’ia paguaj Gjykatës shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

**Të akuzuarve iu shqiptohet dënimi plotësues** konfiskimi i një shtëpize të kompjuterit nr.serik CzcC3273R-49 dhe tiketat si në vijim: nr.328749.0601627.8033 me pagesë 5€; nr.3287490601609.9087 me pagesë 2€; nr.328749.0601598.4122 me pagesë 2€; nr. 328749.0601620.4657 me pagesë 2€; nr.3287490601613.3442 me pagesë 1€; nr.32874906014.6681 me pagesë 10€ dhe nr.328749.0601617.2358 me pagesë 2€.

**A r s y e t i m**

Prokuroria Themelore në Pejë, departamenti për krime të përgjithshme, ka ngrit aktakuzë PP/II Nr.1334/19 të datës 18.11.2019, ndaj të akuzuarve: H H dhe A G që të dy nga P për shkak të veprës penale “Organizimi i skemave piramidale dhe bixhozit të paligjshëm” nga neni 294 par.2 të KPRK-së.

Pas leximit të aktakuzës nga ana e Prokurorit të shtetit PP/II Nr.1334/19 të datës 18.11.2019, në seancën e shqyrtimit fillestar, gjykata është bindur se të akuzuarit e kanë kuptuar aktakuzën dhe të akuzuarve iu ka dhënë mundësinë që të deklarohen për pranimin ose mos pranimin e fajësisë.

Në këtë rast gjykata ka udhëzuar të akuzuarit për rendësin dhe pasojat e pranimit të fajësisë dhe i akuzuari H H ka deklaruar se i ka kuptuar të gjitha pasojat e pranimit të fajësisë dhe e pranon fajin për veprën penal me të cilën ngarkohet, gjithashtu ka deklaruar së është penduar dhe premton se nuk do ti përsëris këto vepra në të ardhmen dhe kërkon falje para Gjykatës.

I akuzuari A G ka deklaruar se i ka kuptuar të gjitha pasojat e pranimit te fajësisë dhe se e pranon fajësinë për veprën penale me të cilën ngarkohet, gjithashtu ka deklaruar së është penduar dhe premton se nuk do ti përsëris këto vepra në të ardhmen dhe kërkon falje para Gjykatës.

Prokurorja e shtetit ka deklaruar se pajtohet me pranimin e fajësisë nga ana e të akuzuarve, meqenëse praninimi i fajësisë i vullnetshëm dhe ne mbështetje me provat nga shkresat e lendes dhe duke i propozuar Gjykatës pranimin e fajësisë nga ana e te akuzuarve që ta merr si rrethanë lehtësuese dhe i njëjti të çmohet si pranim i vullnetshëm dhe i sinqertë me rastin e marrjes së vendimit mbi dënim .

Mbrojtësi i të akuzuarit H H, av.Muharrem Hoti ka deklaruar se meqenëse është në cilësi të mbrojtësit që nga fillimi i procedurës penale është njoftuar me rrethanat e ngjarjes dhe pas vlerësimit të përmbajtës së shkresave të lëndës pas konsultimit me të mbrojturin dhe vlerësimit të dispozitave ligjore të nenit sipas të cilit i mbrojturi i tij pandehet konsideron se deklarimi i të mbrojturit të tij është i bazuar, i sinqertë, nga pretendimet për fshehjen e ndonjë fakti apo rrethanë apo personi të tretë dhe si të tillë kërkon nga Gjykata ta aprovoj si të bazuar, meqë organi i akuzës paraprakisht ka deklaruar se nuk e kundërshton këtë pranim, mbesin me besim se Gjykata do ta aprovoj pranimin e fajësisë, meqenëse sipas dispozitave të KPK-së pas këtij deklarimi të akuzuarit nuk ka procedurë të provave dhe deklarim të mëtejmë për çështjen e fajësisë , mbrojtës i mbetet të kërkon nga Gjykata me rastin e vendimit e marrjes për lartësinë e dënimit të ketë parasysh rrethanat që ndikojnë në vendimin e marrjes dhe në mungesë të rrethanave rënduese e që nuk janë cek as në aktakuzë Gjykata të bëjë vlerësimin e vetëm të rrethanave lehtësuese për të cilat ajo ka obligim ligjor të kujdeset sipas detyrës zyrtare dhe si mbrojtës potencon disa prej tyre; si pranimin e fajit nga ana e të akuzuarve, nga praktika gjyqësore e Gjykatës së shkallës së parë apo asaj të Apelit vlerësohet si rrethanë lehtësuese posaçërisht për çka beson se edhe kjo Gjykatë në çështjen penale do të bëjë të njëjtin veprim. Rrethanat tjera lehtësuese sipas mbrojtës e që Gjykata do ti vlerësoj gjatë marrjes duhet konsideruar arë se ngjarja penale ka ndodh vetëm disa ditë pas ligjit të nxjerrjes së ndalimit të ushtrimit të veprimtarisë të cilën në mënyrë ligjore e ka ushtru i mbrojturi i tij, se ai ishte në pritje të ndryshimit të ligjit. Andaj meqenëse nga rrethanat e sipërshënuara për Gjykatën ka bazë të zbatohen dispozitat e nenit 71 të KPRK-së përkatësisht të bëhet zbutja e dënimit ajo do të bëhet duke u mbështetur në kufi të përcaktuar të të njëjtit kod e duke zbatuar paragrafi 1.6 të këtij neni, shpreson që Gjykata për rrethanat tjera do të kujdestë sipas detyrës zyrtare.

Në vijim gjykata duke shqyrtuar fajësinë nga ana e të akuzuarve vlerësoi se pranimi i fajësisë paraqet shprehje të lirë të vullnetit të të akuzuarve, pasi që ata e kanë kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e të akuzuarve dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarve, si dhe duke pasur parasysh provat të cilat gjenden në shkresat e lëndës siç janë: raporti i ekspertimit me nr.AKF-2019-0222 të datës 14.10.2019, shënim zyrtar i datës 11.06.2019, raporti i policit Agron Kelmendi #4370 i datës 09.06.2019, dëftesa mbi konfiskimin e pronës e datës 09.06.2019, dëftesa mbi konfiskimin e pronës e datës 09.06.2019, dëftesa mbi konfiskimin e pronës e datës 09.06.2019, vërtetimi mbi sekuestrimin e përkohshëm të sendeve, procesverbal i lëshuar nga Departamenti i Inspektoratit “Divizioni për Inspektimin e Tregut dhe Komunikacionit” i datës 09.06.2019, tiketat e sekuestruara: tiketa nr. nr.328749.0601627.8033 me pagesë 5€; nr.3287490601609.9087 me pagesë 2€; nr.328749.0601598.4122 me pagesë 2€; nr. 328749.0601620.4657 me pagesë 2€; nr.3287490601613.3442 me pagesë 1€; nr.32874906014.6681 me pagesë 10€ dhe nr.328749.0601617.2358 me pagesë 2€, fotografit e gjësendeve të sekuestruara, gjykata erdhi në përfundim se në veprimet e të akuzuarve ekzistojnë të gjitha elementet e veprave penale të përshkruara si në dispozitiv të këtij aktgjykimi e për të cilin janë shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e kanë pranuar fajësinë qysh në fillim, patën sjellje korrekte në shqyrtim fillestar, për gjykatën nuk ka të dhëna se të njëjtit kanë ra ndesh me ligjin më parë, ndërkaq nga rrethanat rënduese për të akuzuarit e lartcekur gjykata nuk ka gjete asgjë.

Andaj gjykata duke u gjendur para këtyre rrethanave të akuzuarit i gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarve në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, i obligoi të akuzuarit e lartcekur që secili veç e veç ti paguaj shpenzimet e paushallit gjyqësorë.

Konform nenit 39 par.1,2,3 nën par. 3.1 të Ligjit për kompensim të viktimave të krimit i obligoi të akuzuarit që secili veç e veç ti paguaj shpenzimet e viktimave të krimit.

Konform nenit 61 par.1 dhe 2 pika 2.7 të KPK-së, gjykata iu shqiptoj të akuzuarve dënimi plotësues konfiskimi i një shtëpize të kompjuterit nr.serik CzcC3273R-49 dhe tiketat si në vijim: nr.328749.0601627.8033 me pagesë 5€; nr.3287490601609.9087 me pagesë 2€; nr.328749.0601598.4122 me pagesë 2€; nr. 328749.0601620.4657 me pagesë 2€; nr.3287490601613.3442 me pagesë 1€; nr.32874906014.6681 me pagesë 10€ dhe nr.328749.0601617.2358 me pagesë 2€.

Nga sa u tha më lart u vendos si në dispozitiv të këtij aktgjykimi konform nenit 365 të KPPK-së.

**NGA GJYKATA THEMELORE NË PEJË-Departamenti i Përgjithshëm, P.nr.1051/19, me datë 20.01.2020.**

Bashkëpunëtore profesionale GJ Y Q T A R I

Besa Dervishaj Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar

ankesa në afat prej 15 ditësh, nga dita

e marrjes, Gjykatës së Apelit në Prishtinë,

e nëpërmjet të kësaj gjykate.